b'\n_START_ARTICLE_\nPeter Mik\xc5\xa1a\n_START_SECTION_\n\xc5\xbdivljenje in delo\n_START_PARAGRAPH_\nPeter Mik\xc5\xa1a je rodil 2. aprila 1977 v Roga\xc5\xa1ki Slatini, danes pa z dru\xc5\xbeino \xc5\xbeivi na Babni Gori pri Polhovem Gradcu. Srednjo veterinarsko \xc5\xa1olo je obiskoval v Ljubljani, kjer se je seznanil s plezanjem v Akademskem planinskem dru\xc5\xa1tvu (Akademski alpinisti\xc4\x8dni odsek) in leta 1998 postal alpinist. \xc5\xa0tudiral je na Filozofski fakulteti v Ljubljani, kjer je leta 2007 diplomiral iz zgodovine z naslovom Delo izvr\xc5\xa1nega odbora Osvobodilne fronte v letih 1941\xe2\x80\x931945. Usmerite v raziskovanje \xc5\xa1portne zgodovine je nakazal leta 2013, ko je na Oddelku za zgodovino Filozofske fakultete v Ljubljani, kjer je zaposlen kot docent, doktoriral z naslovom Alpinizem na Slovenskem. Na podro\xc4\x8dju plezanja in alpinizma se udejstvuje tudi kot in\xc5\xa1truktor \xc5\xa1portnega plezanja in alpinisti\xc4\x8dni in\xc5\xa1truktor. Je pobudnik in urednik Slovenskega plezalnega portala \xe2\x80\x93 Friko. V Roga\xc5\xa1ki Slatini pa je kot ustanovitelj plezalnega kluba in njegov predsednik poskrbel za opremljanje okoli\xc5\xa1kih naravnih plezali\xc5\xa1\xc4\x8d in postavitev dveh plezalnih sten._NEWLINE_Leta 2013 je s sociologom Urbanom Golobom izdal monografijo Zgodovina slovenskega alpinizma, ki prina\xc5\xa1a pregled od prvih dokumentiranih poskusov vzponov do sodobnega alpinizma._NEWLINE_Kot zgodovinar se udejstvuje tudi na podro\xc4\x8dju dokumentarnega filma, kjer je sodeloval pri nastanku prispevkov Tone, javi se!; Mira Marko: dokumentarni portret; 120 let slovenskega planinstva; Pavla Jesih, Na\xc5\xa1 Triglav ter precej radijskih prispevkov, ki se dotikajo planinske in alpinisti\xc4\x8dne zgodovine.  _NEWLINE_Soudele\xc5\xbeen je pri postavitvi preko 20 muzejski razstav, med njimi so: Koraj\xc5\xbea je \xc5\xbeenskega spola\xc2\xa0: muzejska razstava o slovenskih alpinistkah, Roga\xc5\xa1ka Slatina kot obmejno mesto Tretjega rajha 1941-1945, Kralj Peter v slovenskih Alpah, \xc5\xbdenske v zaledju So\xc5\xa1ke fronte idr.'